Diari Oficial de la Generalitat Valenciana


Sumari del DOGV 8652, del 10-10-2019 (2019/9277)

RESOLUCIÓ de 25 de setembre de 2019, de la Direcció General d'Obres Públiques, Transports i Mobilitat Sostenible, per la qual s'acorda el nomenament de suplents dels presidents de les juntes arbitrals del Transport d'Alacant, Castelló i València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8652

Data del DOGV
:   10-10-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9277


Data del document
:   25-09-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 25 de setembre de 2019, de la Direcció General d'Obres Públiques, Transports i Mobilitat Sostenible, per la qual s'acorda el nomenament de suplents dels presidents de les juntes arbitrals del Transport d'Alacant, Castelló i València. [2019/9277]  
El Decret 46/1991, de 20 de març, del Consell, pel qual s'estableix el nombre, composició i normes de funcionament de les juntes arbitrals del Transport a la Comunitat Valenciana, estableix en l'article tercer que la Direcció General d'Obres Públiques, Transports i Mobilitat Sostenible designarà el president i els tres vocals de les juntes arbitrals del transport d'Alacant, Castelló i València. En aquest es preveu que podran designar-se membres suplents tant del president com dels vocals de les juntes.  
La necessitat d'atendre en cas d'imprevistos el funcionament de les juntes arbitrals del Transport de la Comunitat Valenciana amb l'objectiu de no repercutir sobre les parts implicades els efectes que poguera tindre l'absència dels respectius presidents justifiquen aquesta resolució per la qual es ratifica com a president suplent d'Alacant el president de València i es nomena una nova presidenta suplent de València i Castelló.  
  
La directora general d'Obres Públiques, Transports i Mobilitat Sostenible és competent per a resoldre sobre això, d'acord amb el que disposen els articles 11 i següents del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Per tot això, resolc:  
  
Primer  
Nomenar Empar García Martínez presidenta suplent de la Junta Arbitral del Transport de València i de la Junta Arbitral del Transport de Castelló.  
  
Segon  
Nomenar Pedro Luis García de Torres president suplent de la Junta Arbitral del Transport d'Alacant.  
  
Tercer  
Deixar sense efecte la Resolució de 15 d'abril de 2019, de la Direcció General d'Obres Públiques, Transports i Mobilitat, per la qual s'acorda el nomenament de suplents dels presidents de les juntes arbitrals del Transport d'Alacant, Castelló i València.  
  
València, 25 de setembre de 2019.- La directora general d'Obres Públiques, Transports i Mobilitat Sostenible: Roser Obrer Marco.